Aðventurölt í gamla bænum í Borgarnesi í kvöld Í annað sinn verður efnt til aðventurölts um gamla bæinn í Borgarnesi og fer það fram að þessu sinni fram í kvöld frá klukkan 18 - 23 . Þá munu verslanir og þjónustuaðilar í gamla bænum opna dyr sínar fyrir gestum og gangandi , kynna starfsemi sína , bjóða upp á tilboð á vörum eða þjónustu og jafnvel efna til skemmtilegra viðburða af einhverju tagi . Hugmyndin með röltinu er að fagna aðventunni en um leið að kynna þá fjölbreyttu starfsemi sem er að finna í gamla bænum í Borgarnesi . Í fyrra heppnaðist aðventuröltið vel og þótti því einboðið að halda það aftur í ár . Þeir aðilar sem taka þátt munu verða með logandi friðarkerti við sitt húsnæði og vonast aðstandendur viðburðarins til að sjá sem flesta á rölti um bæinn í kvöld .